रुपेश च्याम्पियन
नेपाल चेस च्याम्पियन रुपेश जैसवालले हेटौंडामा सम्पन्न हेटौंडा मेयर कप राष्ट्रव्यापी खुला रेटिङ बुद्धिचाल प्रतियोगिता जितेका छन् । रुपेशले १ लाख रुपैयाँ प्राप्त गरे । सुरवीर लामा दोस्रो हुँदै ५० हजार र अनिल राजबाहक तेस्रो हुँदै २५ हजार जित्न सफल भएका छन् ।
हेटौंडा — नेपाल चेस च्याम्पियन रुपेश जैसवालले हेटौंडामा सम्पन्न हेटौंडा मेयर कप राष्ट्रव्यापी खुला रेटिङ बुद्धिचाल प्रतियोगिता जितेका छन् । रुपेशले १ लाख रुपैयाँ प्राप्त गरे । सुरवीर लामा दोस्रो हुँदै ५० हजार र अनिल राजबाहक तेस्रो हुँदै २५ हजार जित्न सफल भएका छन् ।आवासीय सुविधासहित ५ दिन चलेको प्रतियोगितामा चौथो र पाँचौं स्थानमा क्रमशः विलमलाल श्रेष्ठ र सुब्रत दाहाल भए । उनीहरूले २० हजार पाए । पुरुषोत्तम चौंलागाईं, कृष्ण थापा, क्षितिज भण्डारी, निकेन कुवास्था तथा श्रीलंकाकी एसडी रणसिंङ्गेले शीर्षमा १० मा रहेर १५ हजार जितेका छन् । स्थानीयमा सुन्दर कार्की, महिलामा सिन्दिरा जोशी, भेट्रानमा नवीन तण्डुकार, यू–१२ अविन पाण्डे, यू–१४ आयुष डेमनदौरा, यू–१६ तर्फ पुरुषोत्तम सिलवाल, यू १८ तर्फ रिसोन थापा विजयी भए । अनरेटेडमा रुपेशप्रसाद पालिखेल, रेटिङ १४०० मा सुजन कुमाल, रेटिङ १६०० मा निशान श्रेष्ठ तथा रेटिङमा १८०० मा खोमप्रसाद तिमल्सिनाले जित हाासिल गरे । उनीहरूले जनही १० हजार पाए । स्पर्धा मकवानपुर जिल्ला बुद्धिचाल संघ, हेटौंडा चेस क्लब र नेपाल खेलकुद माहासंघको संयुक्त आयोजनामा भएको हो । वाग्मती प्रदेशकी सामाजिक विकासमन्त्री कुमारी मोक्तानले चेसलाई वाग्मती प्रदेशको पाठ्यक्रममा समावेश गर्न समन्वय गरिने बताइन् ।